CELEX: 62013CN0084
Language: mt
Date: 2013-02-21 00:00:00
Title: Kawża C-84/13 P: Appell ippreżentat fil- 21 ta’ Frar 2013 minn Electrabel SA mis-sentenza mogħtija mill-Qorti Ġenerali (It-Tielet Awla) fit- 12 ta’ Diċembru 2012 fil-Kawża T-332/09, Electrabel vs Il-Kummissjoni

4.5.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 129/6
            
         Appell ippreżentat fil-21 ta’ Frar 2013 minn Electrabel SA mis-sentenza mogħtija mill-Qorti Ġenerali (It-Tielet Awla) fit-12 ta’ Diċembru 2012 fil-Kawża T-332/09, Electrabel vs Il-Kummissjoni
   (Kawża C-84/13 P)
   2013/C 129/12
   Lingwa tal-kawża: il-Franċiż
   
      Partijiet
   
   
      Appellanti: Electrabel SA (rappreżentanti: M. Pittie u P. Honoré, avukati)
   
      Parti oħra fil-proċedura: Il-Kummissjoni Ewropea
   
      Talbiet tal-appellanti
   
   
               —
            
            
               tiddikjara l-appell ammissibbli u fondat;
            
         
               —
            
            
               bħala konsegwenza, tannulla s-sentenza appellata fejn tikkundanna lil Electrabel tħallas multa għal ammont ta’ EUR 20 miljun;
            
         
               —
            
            
               bħala konsegwenza:
               
                           —
                        
                        
                           jew tirrinvija l-kawża quddiem il-Qorti Ġenerali sabiex tagħti deċiżjoni ġdida;
                        
                     
                           —
                        
                        
                           jew tagħti deċiżjoni definittiva billi tilqa’ t-talbiet ippreżentati mir-rikorrenti fl-ewwel istanza u billi tannulla d-deċiżjoni kkontestata sa fejn hija tikkundanna lil Electrabel tħallas multa għal ammont ta’ EUR 20 miljun jew tnaqqis b’mod sinjifikattiv l-ammont ta’ din il-multa;
                        
                     
         
               —
            
            
               tikkundanna lill-Kummissjoni Ewropea għall-ispejjeż kollha.
            
         
      Aggravji u argumenti prinċipali
   
   L-appellanti tinvoka tliet aggravji insostenn tal-appell tagħha ppreżentat kontra s-sentenza li permezz tagħha l-Qorti Ġenerali kkonfermat id-deċiżjoni tal-Kummissjoni, tal-10 ta’ Ġunju 2009, li kkundannat lil Electrabel għal multa ta’ EUR 20 miljun talli kisret l-Artikolu 7 tar-Regolament (KEE) Nru 4064/89 (1), dwar il-kontroll ta’ konċentrazzjonijiet bejn impriżi.
   Fl-ewwel lok, l-appellanti takkuża lill-Qorti Ġenerali li kisret id-dispożizzjonijiet tal-Artikolu 14.3 tar-regolament iċċitat iktar ’il fuq, peress li kkunsidrat l-allegat “tul” tal-ksur bħala element ta’ determinazzjoni tal-ammont tal-multa, filwaqt li dan l-artikolu jipprovdi li l-ammont tal-multa għandu jiġi stabbilit unikament skont in-“natura” u s-“serjetà” tal-ksur.
   Fit-tieni lok, l-appellanti takkuża lill-Qorti Ġenerali li ma osservatx il-prinċipju ta’ nuqqas ta’ retroattività tal-liġi, peress li applikat id-dispożizzjonijiet tar-Regolament (KE) Nru 139/2004 (2) għal konċentrazzjoni mwettqa qabel id-dħul fis-seħħ tiegħu u li għalhekk taqa’ taħt id-dispożizzjonijiet tar-Regolament (KEE) Nru 4064/89.
   Fl-aħħar lok, l-appellanti tqis li l-Qorti Ġenerali wettqet żball ta’ liġi kif ukoll kontradizzjoni ta’ motivi peress li kklassifikat il-ksur meqjus kontra Electrabel bħala kontinwu, filwaqt li dan kien ksur istantanju.
   
      (1)  Regolament tal-Kunsill (KEE) Nru 4064/89, tal-21 ta’ Diċembru 1989, dwar il-kontroll ta’ konċentrazzjonijiet bejn impriżi (ĠU Edizzjoni Speċjali bil-Malti, Kapitolu 8, Vol. 1, p. 31).
   
      (2)  Regolament tal-Kunsill (KE) Nru 139/2004, tal-20 ta’ Jannar 2004, dwar il-kontroll ta’ konċentrazzjonijiet bejn impriżi (ĠU Edizzjoni Speċjali bil-Malti, Kapitolu 8, Vol. 3, p. 40).